Oficiālais Vēstnesis L 097 , 12/04/1997 Lpp. 0012 - 0026



Komisijas lēmums (1997. gada 20. marts), ar ko paredz noteikumus par to, kā Kopienu pašu resursu sistēmā dalībvalstis nodod informāciju Komisijai (97/245/EK, Euratom) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Lēmumu 94/728/EK, Euratom (1994. gada 31. oktobris) par Kopienu pašu resursu sistēmu [1], un jo īpaši tā 8. panta 2. punktu, ņemot vērā Padomes Regulu (EEK, Euratom) Nr. 1552/89 (1989. gada 29. maijs), ar ko īsteno Lēmumu 88/376/EEK, Euratom par Kopienu pašu resursu sistēmu [2], kurā jaunākie grozījumi izdarīti ar Regulu (Euratom, EK) Nr. 1355/96 [3], un jo īpaši tās 6. un 17. pantu, apspriedusies ar Padomdevēju komiteju pašu resursu jautājumos, tā kā Regulā (Euratom, EK) Nr. 1355/96 Padome pieņēma noteikumus, ar ko paredzēts uzlabot dažas daļas attiecīgajos noteikumos, kā dalībvalstis ziņo Komisijai par pasākumiem, ko tās veikušas, lai iekasētu pašu resursus, jo īpaši, ja tas saistīts ar krāpšanu un pārkāpumiem; tā kā šie uzlabojumi galvenokārt skar mēneša un ceturkšņa pašu resursu kontu izrakstu sastādīšanu, tādu jau atklātu krāpšanas gadījumu un pārkāpumu aprakstu, kas saistīti ar prasījumiem virs ECU 10000, un gada pārskata saturu; tā kā Komisijai pēc apspriedes ar Padomdevēju komiteju pašu resursu jautājumos ir jānosaka šīs ziņošanas kārtības sīki izstrādāti noteikumi; tā kā dalībvalstīm jābūt pietiekamam laikam, lai īstenotu šo ziņošanas kārtību, IR PIEŅĒMUSI ŠO LĒMUMU. 1. pants 1. Lai sastādītu Regulas (EEK, Euratom) Nr. 1552/89 6. panta 3. punkta a) un b) apakšpunktā minēto mēneša un ceturkšņa pašu resursu kontu izrakstus, dalībvalstis izmanto I, II un III pielikuma paraugus. 2. Pirmie izraksti, kas sastādāmi, izmantojot 1. punktā minētos paraugus, ir 1997. gada aprīļa mēneša kontu izraksts un 1997. gada otrā ceturkšņa kontu izraksts. 2. pants 1. Tādu atklātu krāpšanas gadījumu un pārkāpumu aprakstam, kas saistīti ar prasījumiem virs ECU 10000, un ziņām par stāvokli attiecībā uz krāpšanas gadījumiem un pārkāpumiem, par kuriem Komisijai jau ziņots, tomēr nav izdarīta norāde par to, ka prasījumi piedzīti, anulēti vai nav piedzīti, kā paredzēts Regulas (EEK, Euratom) Nr. 1552/89 6. panta 4. punktā, dalībvalstis izmanto krāpšanas gadījumu lapas paraugu un precizējuma lapu IV un V pielikumā. 2. Pirmās šādas krāpšanas gadījumu lapas un precizējumu lapas, ko sastāda, izmantojot 1. punktā minētos paraugus, nosūta 1997. gada aprīlī. 3. pants 1. Paraugu, kas dots VI pielikumā, izmanto gada ziņojumā par svarīgākajām Regulas (EEK, Euratom) Nr. 1552/89 piemērošanas problēmām, kā paredzēts minētās regulas 17. panta 3. punktā. 2. Pirmo ziņojumu, kas sastādāms, izmantojot 1. punktā minēto paraugu, nosūta līdz 1997. gada 30. aprīlim. 4. pants Līdz 1997. gada 31. martam dalībvalstis dara zināmus Komisijai dienestus un aģentūras, kas atbild par to izrakstu, lapu un ziņojumu sastādīšanu, uz kuriem attiecas šis lēmums. 5. pants Šis lēmums ir adresēts dalībvalstīm. Briselē, 1997. gada 20. martā Komisijas vārdā — Komisijas loceklis Erkki Liikanen [1] OV L 293, 12.11.1994., 9. lpp. [2] OV L 155, 7.6.1989., 1. lpp. [3] OV L 175, 13.7.1996., 3. lpp. -------------------------------------------------- I PIELIKUMS +++++ TIFF +++++ -------------------------------------------------- II PIELIKUMS +++++ TIFF +++++ -------------------------------------------------- III PIELIKUMS +++++ TIFF +++++ -------------------------------------------------- IV PIELIKUMS KRĀPŠANAS GADĪJUMU LAPA Informācijas lapa, kas ir jāsūta Komisijai (ĢD XIX), kurā aprakstīti atklātie krāpšanas gadījumi un pārkāpumi, kas attiecas uz prasījumiem, kas pārsniedz ECU 10000 PAMATA LAPAS IDENTIFIKĀCIJA 0. Dalībvalsts: 0.0. Gadījuma sērijas numurs [1]: 0.1. Apskates ceturksnis: 0.2. Nosūtīšanas diena: 0.3. Dienests vai aģentūra, kas veica konstatēšanu: GADĪJUMA APRAKSTS 1. Iesaistītās preces: 1.0. Komerciāls apraksts: 1.1. Tarifa pozīcija [2]: 1.1.1. Deklarēta: 1.1.2. Konstatēta: 1.1.3. Domājama: 1.2. Izcelsme: 1.2.1. Deklarēta: 1.2.2. Konstatēta: 1.2.3. Domājama: 1.3. Ieved no: 1.3.1. Deklarēts: 1.3.2. Konstatēts: 1.3.3. Domājams: 1.4. Daudzums: 1.4.1. Deklarēts: 1.4.2. Konstatēts: 1.4.3. Domājams: 1.5. Vērtība: 1.5.1. Deklarēta: 1.5.2. Konstatēta: 1.5.3. Domājama: 2. Krāpšanas un/vai pārkāpuma tips: 2.1. Apzīmējums: 2.2. Attiecīgā muitas procedūra vai režīms: 3. Krāpšanas mehānisma īss apraksts: 4. Domājamā vai precīzā nesamaksāto pašu resursu summa: 4.1. Aprēķināta: 4.2. Konstatēta: 4.3. Piedzīta: 5. Kontroles, ar kuru atklāja krāpšanu vai pārkāpumu, tips: 5.1. Metode: 5.2. Piezīmes: 6. Procesa stadija un norāde par prasījumu, ja tā izdarīta: - konstatēšanas datums: - administratīvais kods: - finanšu kods: 7. Par gadījumu ziņots saskaņā ar savstarpējas palīdzības noteikumiem (Regula (EEK) Nr. 1468/81 un Regula (EEK) Nr. 945/87): SP atsauce: 8. Pasākumi, kas veikti vai plānoti, lai novērstu atklāto krāpšanas gadījumu un pārkāpumu atkārtošanos: 9. 9.1. Iesaistītās dalībvalstis: 9.2. Iesaistītās personas (pēc izvēles): 10. Cita informācija: 10.1. Bez ierobežojumiem: 10.2. Atrunāta: [1] Dalībvalstis numurē gadījumus gadu secībā atbilstoši šādam formātam: OR/MS/99/999999/0. Dalībvalstīs, kas neveido vienu ikgadēju sarakstu, bet veic uzskaiti pa reģionālajiem dienestiem, pirmie divi no sešiem cipariem apzīmē konkrēto reģionālo dienestu. [2] Atbilstoši kombinētai nomenklatūrai, kas paredzēta Regulā (EEK) Nr. 2658/87 (OV L 256, 7.9.1987.). -------------------------------------------------- V PIELIKUMS +++++ TIFF +++++ -------------------------------------------------- VI PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------